|  |  |
| --- | --- |
|  |  |
| KunnskapsdepartementetPostboks 8119 Dep0032 Oslo |    |

Søknad om unntak fra reglement for økonomistyring i staten for bruk av kontantkort - UiT Norges arktiske universitet (UiT)

Vi viser til Kunnskapsdepartementets (KD) søknad av 28. august 2023 om unntak fra bestemmelser

om økonomistyring i staten (bestemmelsene) punkt 3.7.1, slik at Norges arktiske universitet (UiT) kan benytte seg av rammeavtalen for kontantkort.

DFØ har vurdert søknaden og innvilger UiT unntak fra bestemmelsene punkt 3.7.1 frem til 31.desember 2028, under de forutsetninger som er omtalt nedenfor.

**Begrunnelse for søknaden**

KD opplyser at UiT har behov for å benytte kontantkort for utbetalinger i forbindelse med at UiT har mange utenlandske ansatte og studenter som mangler norsk ID eller D-nummer og dermed ikke kan opprette norsk bankkonto.

**DFØs vurdering av søknaden**

I henhold til bestemmelsenes punkt 3.7.1 skal virksomhetens betalingsformidling i form av inn- og

utbetalinger skje gjennom statens konsernkontoordning, slik at alle statlige likvider daglig samles i

Norges Bank. Virksomheter som har utbetalinger til personer som av ulike årsaker ikke får opprettet

bankkonto kan benytte kontantkort. Virksomheten må i slike tilfeller benytte rammeavtalen for

kontantkort som DFØ har inngått med DNB Bank ASA 1. mars 2022. En forutsetning for at

rammeavtalen skal kunne benyttes av statlige virksomheter er at det gis unntak fra

bestemmelsene punkt 3.7.1.

DFØ vurderer det slik at UiT må få unntak fra bestemmelsene punkt 3.7.1 for å kunne bruke kontantkort for utbetalinger til utenlandske ansatte og studenter som mangler norsk ID eller D-nummer og dermed ikke kan opprette norsk bankkonto.

**Konklusjon – unntakssøknaden innvilges**

DFØ har vurdert søknaden om unntak med hjemmel i reglement for økonomistyring i staten § 3 første ledd. DFØ er delegert myndighet til å fastsette unntak i instruks fra Finansdepartementet.

DFØ innvilger unntak fra bestemmelsene punkt 3.7.1, slik at UiT i tråd med søknaden fra KD kan etablere en kontantkortordning ved utbetalinger til utenlandske ansatte og studenter som mangler norsk ID eller D-nummer og dermed ikke kan opprette norsk bankkonto. Unntaket fra bestemmelsene gjelder så lenge det er behov for å benytte kontantkort, men ikke utover 31. desember 2028.

Vi har for øvrig merket oss at UiT vil følge rutiner i samsvar med DFØs veiledningsnotat for bruk av kontantkort/kronekort i staten.

Vennlig hilsen

Thuan Tande-Pham

avdelingsdirektør

Cecilie Bugge-Asperheim

fungerende seksjonssjef

Kopi til: Riksrevisjonen

*Brevet er elektronisk godkjent og sendes uten underskrift*